Cuneiform Tablet Prague I 428
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-li-a-ma ù lá-qé-ep-ma a-na i-dí-IŠTAR qí-bí-ma KÙ.BABBAR-áp-kà ù šé-bu-lá-tù-kà ma-lá ṭup-pì-kà šál-mu DUMU sú-i-ta-a ub-lam KÙ.BABBAR um-mì-a-nu-kà i-ṣa-áb-tù a-ḫu-kà a-šar lá-mu-tim iš-e-ú nu-sà-li-šu-nu-tí-ma um-ma šu-nu-ma ú-lá ni-ša-me il₅-e-ú-ni-a-tí-ma nu-ta-šé-er um-ma i-ri-šum-ma ù en-na-num mu-nu-a-tí-ni ta-e-ra-šu-um um-ma a-ḫu-kà KÙ.BABBAR lá tù-ta-ra-šu-um na-ru-qí-ni i-ma-sí ni-kà-sí-ni li-dí-in-ma wa-ar-kà ta-e-ra-šu-um KÙ.BABBAR lá ta-ša-kà-na-am ta-ša-kà-nam-ma i-ṣa-bu-tù-ma iš-tí a-li-ki-im pa-nim-ma tí-ib-a-ma a-tal-kam-ma tù-za-ki um-ma i-ri-šum ù en-na-num-ma li-li-kam-ma KÙ.BABBAR ša a-ḫi-šu lu-ta-er-ma ù né-nu lu ni-dí-šu-um a-bi-wa-qar ni-iṣ-ba-at-ma um-ma šu-ut-ma 1 me-at 20 ṣa-am-ru-a-tim ANŠE ṣa-lá-ma-am 2 TÚG ga-zi-iz-té-en₆ e-zi-ba-am 15 ma-na URUDU i-dí-in-ni-a-tí um-ma šu-ut-ma re-eḫ-tám i-na ḫa-ra-nim a šu-mì-šu a-qí-ip ANŠE ṣa-lá-ma-am i-dí-ni-a-tí 7 ma-na ni-dí-šu 0.5 BANEŠ Ì.ŠAḪ ub-lam lu ša a-bi-a-qar lu šé-bu-lá-tù-kà še-am ni-ša-a-ma-kum na-ru-uq en-um-DINGIR ú-šé-lí-ú-ma ú-lá iš-e-ú i-na UD.2.KAM um-ma šu-nu-ma al-kà-nim KÙ.BABBAR lu ni-a-tí zu-za um-ma né-nu-ma iš-tù i-na DAM.GÀR-tim lá ni-zi-zu lá na-<gap>